Το ανθρώπινο μυαλό.
Πολύ έξυπνο μηχάνημα.
Το καλό είναι πως αυτό σου επιτρέπει να ακολουθείς τον οδηγό
και να σχεδιάζεις την πορεία προς τη δόξα της αρχηγίας.
Βέβαια, υπάρχει και η ανεξάρτητη σκέψη,
που αν την επιτρέψεις στο ποίμνιο,
ίσως καταστρέψει όλα όσα έχτιζες.
Αν θέλεις να ελέγχεις τους ακολούθους σου,
δεν πρέπει να σκέφτονται μόνοι τους.
Ίσως αναρωτηθούν γιατί κλείδωσες εκείνη τη γυναίκα,
γιατί βάζεις ανθρώπους να σου κάνουν ερωτικές χάρες.
Οι κυνικοί ίσως το πουν πλύση εγκεφάλου.
Ο καλός αρχηγός αίρεσης όμως ξέρει την αξία της εντατικής εκπαίδευσης.
Μια διαδικασία κατήχησης
που σε διαπλάθει και σε κάνει όπως σε θέλει η αίρεση.
Πάρτε μάθημα απ' αυτόν τον γεροδεμένο.
Ο Χάιμε Γκόμεζ, αρχηγός της πιο σέξι αίρεσης της δεκαετίας του '80,
της Μπούνταφιλντ.
Η Μπούνταφιλντ ήταν μια ομάδα νέας εποχής
γεμάτη ηθοποιούς, χορευτές, μοντέλα,
πολύ καλλιτεχνικούς, όμορφους ανθρώπους.
Επί πάνω από δύο δεκαετίες,
ο Χάιμε κυριαρχούσε στην καρδιά, το μυαλό και το σώμα των ακολούθων του.
Τους έκανε να υπηρετούν κάθε καπρίτσιο του.
Αν στέκεσαι γυμνός μπροστά στον αφέντη σου,
στέκεσαι και μπροστά στον Θεό σου.
Κάνε ό,τι ο Χάιμε,
και άνοιξε τη συνειδητότητα του ποιμνίου
στη θεϊκή σου παρουσία.
Απόκοψέ τους από οτιδήποτε άλλο.
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
3. ΑΝΑΜΟΡΦΩΣΕ ΤΟ ΜΥΑΛΟ ΤΟΥΣ ΧΑΪΜΕ ΓΚΟΜΕΖ
Για τους πάνω από 100 ακολούθους στην αίρεση Μπούνταφιλντ,
ο Χάιμε Γκόμεζ, γνωστός κι ως Αντρέας,
ήταν η απόλυτη αλήθεια.
Τώρα μου ακούγεται αηδιαστικό, αλλά θα πέθαινα γι' αυτόν.
Μας έπεισε ότι μόνο αυτό άξιζε.
Τον αγαπούσα.
Ναι, τον αγαπούσα ως το τέλος.
Πριν γνωρίσεις την υπεροχή του Χάιμε στη χειραγώγηση του μυαλού,
ενημερώσου για τις πρώτες του πιρουέτες πριν γίνει γκουρού.
ΓΕΓΟΝΟΣ 1. Ο ΧΑΪΜΕ ΠΑΝΤΑ ΗΘΕΛΕ ΝΑ ΓΙΝΕΙ ΑΣΤΕΡΙ
Γεννήθηκε στη Βενεζουέλα.
Ήρθε στο Χόλιγουντ για να γίνει ηθοποιός και χορευτής και όλα αυτά,
τον εντυπωσίαζε ο εαυτός του.
Το Χόλιγουντ δεν εντυπωσιάστηκε μαζί του.
Δεν έγινε επαγγελματίας χορευτής,
δεν κατάφερε να γίνει ηθοποιός.
Έκανε πορνό για λίγο καιρό, απέτυχε και σ' αυτό.
Πόσο κακός πρέπει να 'σαι για να αποτύχεις στο πορνό;
Λένε πως "Αν δεν μπορείς να κάνεις κάτι, δίδαξέ το".
Τελικά έγινε δάσκαλος υποκριτικής.
Στη Φλόριντα.
Έτσι άρχισε να συγκεντρώνει κόσμο.
Τα μαθήματα υποκριτικής του τελικά ήταν πιο πνευματικά.
ΓΕΓΟΝΟΣ 2. Η ΜΠΟΥΝΤΑΦΙΛΝΤ ΗΤΑΝ ΚΑΤΑΦΥΓΙΟ ΑΠΟ ΤΗ ΔΕΚΑΕΤΙΑ ΤΟΥ "ΕΓΩ"
Ήμασταν στην καρδιά του Δυτικού Χόλιγουντ.
Οι άνθρωποι ζούσαν μια ρηχή ζωή,
δεν τους ένοιαζε τίποτα περισσότερο από το ποιος θα είναι ο επόμενος εραστής,
ποια θα είναι η επόμενη δουλειά.
Εκμεταλλεύτηκε την επιπολαιότητα της καθημερινότητας στην Αμερική.
Έλεγε πράγματα που με άγγιζαν.
Αν σκεφτείς το παρελθόν, δυστυχείς.
Ένιωθα να ανήκω σε κάτι μεγαλύτερο από τον εαυτό μου.
"Κάνουμε κάτι καλό,
το κάνουμε για να στηρίξουμε την ανύψωση και τη συνειδητότητα του κόσμου".
ΓΕΓΟΝΟΣ 3. Ο ΧΑΪΜΕ ΔΗΜΙΟΥΡΓΗΣΕ ΜΙΑ ΣΥΓΚΙΝΗΤΙΚΗ ΙΣΤΟΡΙΑ ΚΑΤΑΓΩΓΗΣ
Μας είπε ότι συνάντησε έναν γκουρού,
και διαφωτίστηκε άμεσα…
Συνειδητοποίησε ότι έπρεπε να καθοδηγήσει κι άλλους ανθρώπους.
Να αυξήσει τη συνειδητότητά τους, να τους διαφωτίσει.
Ο Χάιμε όμως ίσως ήδη διάβαζε τον οδηγό εκείνες τις πρώτες μέρες.
Δεν είχε ποτέ δάσκαλο.
Είχε έναν σάκο γεμάτο με βιβλία,
τα έβγαζε και έκανε κάποιες ασκήσεις.
Μελετούσε σίγουρα άλλους που είχαν γίνει αρχηγοί αίρεσης
για να βρει πώς θα τα καταφέρει.
Στα μέσα της δεκαετίας του '90
ο Χάιμε κυριαρχούσε απόλυτα σε αυξανόμενο πλήθος ακολούθων
που ήθελαν μόνο να υπηρετούν τις όλο και πιο παράξενες ιδιοτροπίες του.
Πώς ακολουθείς τον τσαρλατάνο και τελειοποιείς τα βασικά του οδηγού;
Ορίστε το πρώτο βήμα.
ΤΑΚΤΙΚΗ ΠΡΟΣΦΕΡΕ ΚΑΤΙ ΑΠΟΚΛΕΙΣΤΙΚΑ
Ο δρόμος προς τον απόλυτο έλεγχο
ξεκινά κατανοώντας τις επιθυμίες του στόχου.
Θέλουμε να μάθουμε ποια είναι η αλήθεια στον κόσμο.
Δεν θα μπεις σε αίρεση,
θα μεταμορφωθείς σε πιο χαρούμενο άνθρωπο
που θα μοιάζει πιο πολύ μ' αυτό που οραματίζεσαι να γίνεις.
Για να εκμεταλλευτείς πλήρως αυτήν την υπόσχεση,
πρέπει να στηριχτείς στην κλίση σου χωρίς επιφυλάξεις.
Οι περισσότεροι αρχηγοί αίρεσης έχουν κάτι που μοιάζει πολύ ιδιαίτερο
στο οποίο έχεις αποκλειστική πρόσβαση.
Αν μπορείς να το βρεις κάπου αλλού, γιατί να γίνεις μέλος;
Στα μέλη της Μπούνταφιλντ
ο Χάιμε πρόσφερε άμεση πρόσβαση στο θείο μέσω του διαλογισμού.
Ήταν πολύ αιθέριος.
Ένιωθε ότι ήξερε τα πάντα.
Μιλούσε λες και ήξερε τα πάντα, κι εγώ ήμουν σαν σφουγγάρι.
Έλεγε ότι περιβαλλόταν "από τη συνειδητότητα του Θεού".
Ότι μέσω του διαλογισμού, μπορούσαμε να γίνουμε σαν αυτόν.
Κάποιοι όμως δεν θα πιστέψουν την αποκλειστική σου προσφορά
μέχρι να τη δουν σε δράση.
Όταν ο Κρις Τζόνστον μπαίνει στην Μπούνταφιλντ στα 19,
δυσκολεύεται να προσαρμοστεί.
Έλεγαν "Είδα το φως, χάθηκα μέσα του".
Έλεγα "Κάτι δεν πάει καλά μαζί μου, δεν το νιώθω".
Ο Χάιμε ξέρει τη λύση.
Καλεί τον νεαρό ακόλουθό του να λάβει άμεση μεταφορά ενέργειας
από τον αρχηγό,
διαδικασία που ονομάζει "σάκτι".
Καθόταν στον θρόνο του, και είπε "Κλείσε τα μάτια σου".
Κολλούσε τον αντίχειρά του στο μέτωπό σου με όση δύναμη είχε.
Άγγιζε το μέτωπό μου, και έβλεπα φως.
Είδα φως.
Και είπα "Θεέ μου.
Να πάρει. Πραγματικά είναι όλα αυτά".
Είχα πειστεί πλήρως.
Πολύ αργότερα,
έμαθε με ποια θεϊκή δύναμη
καλούσε ο Χάιμε αυτό το θαυματουργό φως.
Είχε έναν μικρό φακό που αναβόσβηνε
μπροστά στα μάτια μου.
Επί μήνες άκουγα για το φως και τη διαφώτιση του Χάιμε.
Είσαι έτοιμος να το πιστέψεις, επειδή το συζητάνε όλοι οι άλλοι.
Το σάκτι ήταν μόνο το ορεκτικό.
Το κυρίως πιάτο λεγόταν "Η Γνώση".
Ποιος θέλει να ρωτήσει για τη Γνώση σήμερα;
Η Γνώση.
Η Γνώση ήταν η άμεση εμπειρία του Θεού,
του μεγάλου. Και ποιος δεν το θέλει αυτό;
Η Γνώση αποτελούνταν από τέσσερις συγκεκριμένες τεχνικές διαλογισμού.
Είναι το φως και η μουσική.
Είναι ο εσωτερικός ήχος και τα ιερά λόγια,
και μια μεταφορά ενέργειας.
Εγώ την έλαβα.
Για μένα, ήταν πολύ ισχυρή.
Με εντυπωσίασε.
Η πραγματική δύναμη της Γνώσης ήταν η αποκλειστικότητά της.
Υπήρχαν κάποιοι εκεί πολλά χρόνια, και δεν την είχαν λάβει.
Αν δεν έπαιρνες τη Γνώση, έλεγες "Εντάξει, δεν ήμουν έτοιμος".
Όπως στο τρίαθλο. "Δεν ήμουν έτοιμος, δεν αγωνίστηκα.
Πρέπει να ετοιμαστώ".
Ετοιμαζόμαστε για να εμβαθύνει κι άλλο αυτή η εμπειρία.
Μπορείς να κατανοήσεις
τι σημαίνει να σου αποκαλυφθεί ο Θεός στην πιο αγνή μορφή Του.
Επιτέλους.
Όταν πιστεύεις ότι παίρνεις κάτι λίγο,
θέλεις κι άλλο,
επενδύεις περισσότερο.
Είναι μέρος του παιχνιδιού που παίζει ο αρχηγός της αίρεσης.
Η προσφορά σπάνιας και φευγαλέας υπόσχεσης
είναι σίγουρη μέθοδος για να ενδιαφερθείς.
Έτοιμος να σε υπακούν περισσότερο;
Το επόμενο βήμα έχει σοβαρά πλεονεκτήματα.
ΤΑΚΤΙΚΗ ΑΠΑΙΤΗΣΕ ΥΠΗΡΕΣΙΕΣ
Για να μένει το κοπάδι σου πιστό, πρόσφερέ τους διασκέδαση,
κάτι ουσιαστικό,
αλλά ποτέ πολύ ελεύθερο χρόνο.
Αν θες να προσλάβεις καλό εργάτη, πάρε πρώην μέλος αίρεσης.
Έχουν συνηθίσει να δουλεύουν πολλές ώρες και πολύ σκληρά.
Επειδή στην πορεία του ελέγχου του μυαλού τους
πρέπει να ελέγχεις και τις πράξεις τους.
Είναι ψυχολογική αλήθεια για τον άνθρωπο
ότι όσο περισσότερο χρόνο και προσπάθεια αφιερώνουμε σε κάτι,
τόσο επενδύουμε συναισθηματικά.
Δύσκολα απεγκλωβιζόμαστε.
Όταν για την πνευματική ωρίμανση απαιτείς την πραγματοποίηση των επιθυμιών σου,
η ζωή μπορεί να γίνει γλυκιά.
Στην Μπούνταφιλντ το αποκαλούσαν "υπηρεσία".
ΥΠΗΡΕΣΙΑ
Η υπηρεσία ήταν πολλά πράγματα.
Υπήρχε η υπηρεσία γενικά, και η υπηρεσία για τον αφέντη.
Ήταν ό,τι πιο σημαντικό μπορούσες να κάνεις.
Ήταν κάτι σαν δώρο να τον υπηρετείς.
"Κάνω κάτι ιδιαίτερο για τον Θεό".
Ένα μέρος της ήταν να προσπαθείς να πάρεις θέση.
Όσο πιο κοντά στον αφέντη ήσουν,
τόσο σε σέβονταν, επειδή ήσουν δίπλα του.
Αρχικά του βγάζαμε τα παπούτσια και του κουβαλούσαμε τα βιβλία.
Και μετά
του κουβαλούσαμε την καρέκλα, φτιάχναμε καινούργιες καρέκλες.
Αυτός δεν έκανε τίποτα.
Χάρη στις ακούραστες προσπάθειές τους,
η ζωή του Χάιμε είναι μια συνεχής σειρά απολαύσεων.
Ξεκινάει με την πρωινή του ρουτίνα,
όπου είχε ιδιωτικό χρόνο για διαλογισμό ή για ό,τι άλλο ήθελε.
Ακολουθεί το πρώτο του μασάζ της ημέρας.
Έμαθα να κάνω μασάζ για να εκτελώ αυτήν την υπηρεσία για εκείνον,
όπως και πολλοί άλλοι.
Το πρωί έκανε βόλτα στους κήπους του,
που φρόντιζαν οι ακόλουθοί του.
Του έφτιαχναν και πλήρως βιολογικό γεύμα.
Μετά από πολλές ώρες ιδιωτικής ψυχοθεραπείας,
γυμναζόταν λίγο…
4:00 Μ.Μ
έκανε ξανά μασάζ,
και έτρωγε βραδινό με φρέσκα προϊόντα.
Όταν ήταν ώρα να κοιμηθεί,
κι αυτό το φρόντιζαν οι ακόλουθοί του.
Του διάβαζαν παραμύθια για ως και τρεις ώρες συνεχόμενες.
Ήταν σαν αυτοκράτορας.
Ήμασταν συνεχώς απασχολημένοι με κάποια δραστηριότητα.
Εν μέρει έτσι ασκούσε τον έλεγχό του.
Και μετά υπήρχε η οικονομική πλευρά.
Αν ήθελε νέο αμάξι,
βλέπαμε ποιος θα κάνει δωρεά για να το πάρει.
Αν χρειαζόταν κηπουρό για τον κήπο του,
γινόταν ειδικός έρανος γι' αυτό.
Ήταν "λεφτά υπηρεσίας". Εξυπηρετούσες τον γκουρού.
Κι αυτή η υπηρεσία μπορεί να πάρει και πιο ασυνήθιστες μορφές.
ΧΟΛΙΓΟΥΝΤ
Ο Χάιμε μετακόμισε την ομάδα από το Όστιν στο Χόλιγουντ.
Εκεί
ο γκούρου απέκτησε μια νέα φιλοδοξία.
Την κατασκευή ενός ιερού χώρου
για την αγαπημένη του μορφή πνευματικής εξάσκησης.
Ήταν από τους ιδρυτικούς χορευτές του Μπαλέτου του Όκλαντ.
Αυτή ήταν η τέχνη του.
Ήθελε το δικό του θέατρο μπαλέτου.
Οι ακόλουθοι σχεδίαζαν την κατασκευή,
και πλήρωναν τον λογαριασμό.
Ξεκινούν το χτίσιμο στο δυτικό Όστιν, και χτίζουν μόνοι τους το θέατρο.
Ο Χάιμε δεν διστάζει να πει την άποψή του ή να δώσει εντολή για μεγάλες αλλαγές.
Γιατί για την εκπλήρωση του οράματος του αφέντη,
τα χρήματα των ακολούθων του δεν είναι πρόβλημα.
Καμία υπηρεσία δεν είναι υπερβολική.
Με το θέατρο ολοκληρωμένο,
ο Χάιμε απαιτούσε μεγαλύτερες πράξεις θεατρικής αφοσίωσης.
Χόρεψε ξανά. Και χόρεψε σωστά.
Δεν μου άρεσε πολύ το μπαλέτο,
αλλά εκείνου του άρεσε.
Οπότε, μάθαμε όλοι.
Μια κανονική παράσταση.
Μόνο σ' εμένα επιτρέπονται τα λάθη.
Κάναμε χρόνια. Χρόνια.
Κορυφαία ποιότητα στα φώτα,
στη μουσική, στα κοστούμια, στα σκηνικά.
Τελικά, η παράσταση ξεκίνησε.
Κράτησε όμως λίγο.
Παίξαμε μία φορά. Μόνο μία.
Και παίξαμε μόνο
για κοινό ανθρώπων που ήταν στην ομάδα ή είχαν κάποια σχέση.
Τι κρίμα.
Τώρα που κατέκτησες τον χρόνο τους
και μπήκες στους λογαριασμούς τους, μάλλον θα νιώθεις πολύ καλά.
Η επιχείρηση ελέγχου σκέψης όμως είναι ακόμα ευάλωτη.
Πώς φροντίζεις να μην εισβάλουν οι λάθος ιδέες;
ΤΑΚΤΙΚΗ ΕΞΑΝΑΓΚΑΣΕ ΣΕ ΟΜΟΙΟΜΟΡΦΙΑ
Ως αρχηγός αίρεσης,
ενίοτε δεν αρκεί να κάνεις τους άλλους να σκέφτονται ίδια.
Πρέπει να το πας ακόμα πιο μακριά.
Οι αιρέσεις συνθλίβουν την ατομικότητα των ανθρώπων μέσω της εμφάνισης.
Αν όλοι πρέπει να φορούν το ίδιο ρούχο,
να ξυρίζουν το κεφάλι τους ή να έχουν το ίδιο χτένισμα,
αυτό είναι ένας ακόμα τρόπος να σβήσεις την κριτική σκέψη
και να μας κάνεις να μην αμφισβητούμε τίποτα.
Αν κάποιος ακόλουθος ξεχωρίσει,
τον κάνεις να υποταχτεί, όπως αυτοί οι άσοι στη χειραγώγηση.
Η οικογένεια Μάνσον
ήταν τόσο προσαρμοσμένη να ακολουθεί τις εντολές του Τσάρλι,
ώστε όταν χάραξε ένα Χ στο μέτωπό του στη φυλακή, έκαναν το ίδιο.
Οι πιστοί του προγράμματος αποτοξίνωσης του Τσαρλς Ντίντριχ που έγινε αίρεση
είχαν τόσο χαρακτηριστική ομοιόμορφη όψη,
που ο Τζορτζ Λούκας προσέλαβε κάποιους στην πρώτη ταινία που σκηνοθέτησε,
την ΤΗΧ 1138.
Ενώ ο Μάρσαλ Απλγουάιτ και οι ακόλουθοί του
φορούσαν όλοι ράσα μοναχών πριν φορέσουν ολόσωμη φόρμα
και αθλητικά όταν αυτοκτόνησαν μαζικά.
Για την ομοιομορφία των ακολούθων του,
ο Χάιμε ξεκίνησε από την κουζίνα.
Η μεγαλύτερη μορφή συμμόρφωσης ήταν η διατροφή μας.
Δεν επιτρεπόταν να φάμε γαλακτοκομικά, σιτηρά, χοιρινό, μοσχάρι.
Όχι καφεΐνη, όχι αλκοόλ, ούτε καν γλουτένη.
Όχι ζάχαρη ή μέλι.
Και εξοστρακιζόσουν
αν, μη χειρότερα, σε έπιαναν να τρως σοκολάτα.
Κι εγώ αηδίαζα αν κάποιος έβαζε παρμεζάνα στη σαλάτα του.
Ο Χάιμε ήταν αυστηρότερος στον έλεγχο της εμφάνισης της ομάδας του.
Είχε μόνο ένα στάνταρ ομορφιάς.
Προσπαθούσε να τους κάνει να του μοιάζουν.
Τα αγόρια έπρεπε να ξυρίσουν το στήθος τους.
Δεν ήθελε τρίχες στο στήθος τους.
Αν δεν του άρεσε ό,τι φορούσες,
είτε άλλαζες είτε γελοιοποιούσουν δημόσια.
Αν δεν του άρεσαν τα μαλλιά σου…
"Χάλια είναι τα μαλλιά σου, μάκρυνέ τα".
Κακό είναι να περιμένεις την τελειότητα;
Ο ίδιος ο Χάιμε αποτελούσε εξαίρετο παράδειγμα.
Αυτό δίδασκε. "Σκέψου σαν εμένα, γίνε σαν εμένα".
Τον απασχολούσε ο εαυτός του.
Το σώμα του, η υγεία του, η διατροφή.
Τα έκανε όλα σαν ρομπότ.
Είχε αυστηρό τελετουργικό στις συνήθειές του.
Και όταν δεν απέδιδε η σκληρή δουλειά, υπήρχε εναλλακτικό σχέδιο.
Του άρεσε πολύ η πλαστική χειρουργική.
Άρχισε να κάνει πολλά μπότοξ,
να βάζει πολλά εμφυτεύματα σιλικόνης, τέτοια πράγματα.
Και περιμένει το ίδιο να κάνουν και οι ακόλουθοί του.
Τους ενθαρρύνει να απαλλαγούν από τις ατέλειες, όσο μικρές κι αν είναι.
Κάποιοι έβαζαν εμφυτεύματα στο πιγούνι,
στα μάγουλα,
διάφορα στα χείλη τους.
Ο αρχηγός όμως στις επεμβάσεις του
δεν ήθελε ρίσκα αισθητικής.
Ζητούσε από επίλεκτους ακολούθους να βοηθήσουν να πετύχει το ιδανικό λουκ.
Έβαζε κάποιους να δοκιμάσουν συγκεκριμένα πράγματα για να δει
πώς γινόταν η επέμβαση, πώς ήσουν όταν τέλειωνε.
Και είδα πραγματικά
πολλούς όμορφους ανθρώπους να κάνουν τέτοιες επεμβάσεις.
Ποιο μεγαλύτερο δείγμα αφοσίωσης
από το να κάνει κάποιος το κάτι παραπάνω για να βοηθήσει να είσαι όμορφος;
Η ανταμοιβή για τη συμμόρφωση δεν είναι μόνο επιφανειακή.
Η συμμόρφωση και η ομαδική συμπεριφορά έχουν μεγάλη δύναμη.
Όταν κάνουν όλοι το ίδιο,
είναι πολύ δύσκολο να μιλήσεις.
Χάνεις την ταυτότητά σου,
την αυτοεκτίμηση, την αυτοπεποίθηση,
αποκτάς μια νέα ταυτότητα,
της αίρεσης και του αρχηγού της.
Κάνοντας τους ακολούθους σου όπως εσύ,
κάνεις μεγάλα βήματα στο να αλλάξεις όλη τους την ύπαρξη.
Υπάρχει όμως μια δύναμη που ίσως σε εμποδίζει.
Πώς αποκρούεις αυτήν την απειλή;
ΤΑΚΤΙΚΗ ΚΟΨΕ ΤΟΥΣ ΠΑΛΙΟΤΕΡΟΥΣ ΔΕΣΜΟΥΣ
Μόνο ένα αστέρι χωράει στον γαλαξία των ακολούθων σου.
Για να αντέξεις στο παιχνίδι,
φρόντισε να είσαι εσύ.
Είναι σημαντικό σε μια αίρεση να αποδομήσεις εντελώς
την ταυτότητα κάποιου και να τη φτιάξεις ξανά από την αρχή.
Αυτό σημαίνει να καταστρέψεις προηγούμενους δεσμούς που έχει
έξω από την αίρεση.
Κάθε σπουδαίος το ξέρει.
Για να κάψεις συναισθηματικές γέφυρες,
μια μικρή απομόνωση βοηθάει πολύ.
Όταν έφτασαν στη Γουιάνα μέλη του Ναού του Λαού,
ο Τζιμ Τζόουνς τούς απέκοψε από τον κόσμο παίρνοντας τα διαβατήριά τους
και περιορίζοντας την επικοινωνία με φίλους και συγγενείς.
Ο Σoυν Μιουνγκ Μουν λέγεται ότι έκανε τα νέα μέλη
να πηγαίνουν σε καταυλισμούς κατήχησης.
Τους υποχρέωναν να τηλεφωνήσουν
σε συγγενείς και να αποκηρύξουν την προηγούμενη ζωή τους.
Μέλη της Σέκτας Μορμόνων του Γουόρεν Τζεφς
αποστρέφονταν συγγενείς που έφευγαν από την ομάδα
και ορκίζονταν να μην τους ξαναμιλήσουν.
Ο Χάιμε φρόντισε να υπάρχει καλός λόγος που θα αποκόβονταν από τον έξω κόσμο.
Και από τους αγαπημένους τους.
Λέγαμε ότι είμαστε "ιερή ομάδα".
Έχεις ή την ιερή ομάδα ή τον κόσμο των νεκρών. Διάλεξε.
Μας απέκοβε από τους δικούς μας,
αλλά και μας βοηθούσε σ' αυτό ενεργά.
Δεν επιτρεπόταν να μιλήσουμε στους γονείς ή σε φίλους.
Έλεγε ότι δεν θα καταλάβουν.
Αν αυτό δεν αρκεί για να τους πείσει να κόψουν τους δεσμούς,
υπάρχει αυτή η τεχνική…
ΝΤΡΟΠΗ
Ντρόπιαζε ανθρώπους δημόσια.
"Ίσως δεν θέλεις όντως τη διαφώτιση.
Ίσως δεν θέλεις όντως να είσαι πιστός".
Για να πιάσει η τακτική,
πρέπει να είσαι ανελέητος.
Άρα, δεν κάνεις καμία εξαίρεση.
Δεν με άφησε να πάω στο νεκροκρέβατο του πατέρα μου.
Είπε ότι θα δημιουργούσα κάρμα αν πήγαινα να τον δω
επειδή ήμασταν πολύ δεμένοι.
Οι συγγενείς μου έλεγαν "Θα το μετανιώσεις".
Έλεγα "Όχι, ξέρω τι κάνω".
Ήμουν απόλυτα σίγουρη.
Ο Χάιμε δεν ανησυχεί μόνο για την υπάρχουσα οικογένεια.
Κανείς που έμεινε εκεί καιρό δεν έκανε παιδιά.
Έλεγε "Δεν ήρθατε εδώ γι' αυτό.
Ήρθατε για να μάθετε ποιοι είστε. Γι' αυτό ήρθατε".
Δεν ήθελε παιδιά, θα αποσπούσαν την προσοχή από εκείνον.
Τα πάντα σε αποσπούσαν από τη διαφώτισή σου.
Έτσι δικαιολογούνταν.
Αφού τους αποκόψεις από τους αγαπημένους τους,
τα εμπόδια για τον απόλυτο έλεγχό σου θα πέφτουν ένα ένα.
Αλλά πρόσεχε,
ένα νέο πρόβλημα ίσως δημιουργείται κάτω από τη μύτη σου.
Θα απαιτήσει να χρησιμοποιήσεις μια δημοφιλή συμβουλή του οδηγού.
ΤΑΚΤΙΚΗ ΔΙΑΙΡΕΙ ΚΑΙ ΒΑΣΙΛΕΥΕ
Οι ακόλουθοι μπορεί να είναι πολύ απαιτητικοί.
Όταν αποκοπούν από τον κόσμο,
ίσως αναζητήσουν παρηγοριά ο ένας στον άλλον.
Αυτό μπορεί να είναι πρόβλημα.
Η αίρεση προσφέρει συλλογικότητα,
αλλά ακόμα και μέσα στην κοινότητα
πρέπει να είναι διαιρεμένοι οι άνθρωποι.
Η αφοσίωση είναι στον αρχηγό,
όχι σε άλλα μέλη ή ομάδες που σχηματίζονται μέσα στην ομάδα.
Ο Χάιμε είχε τη δική του μέθοδο για να προκαλεί αβεβαιότητα.
Την τελειοποιούσε επί χρόνια.
Στη Φλόριντα, έβγαζε το ψωμί του από την υπνοθεραπεία.
Τότε ήταν γνωστός ως Μισέλ Ροστάντ,
ένα από τα πρώτα του ψευδώνυμα.
Ο Χάιμε έπαιζε τον ψυχολόγο όλων.
Άρχισε να με βλέπει σε ιδιωτικές συνεδρίες ψυχοθεραπείας,
σε "εξαγνισμούς", από το "εξαγνισμός του κάρμα".
Οι συνεδρίες εξαγνισμού ήταν ουσιαστικά δέσιμο μαζί του.
Ήταν ξεχωριστές για τον καθένα. Έλεγε όσα ήθελε να πει.
Έλεγχε σχεδόν τα πάντα από πίσω από εκείνη την πόρτα.
Όπως όλα στον Χάιμε Γκόμεζ,
και ο εξαγνισμός είχε τελετουργικό.
Εσύ καθόσουν σε μια καρέκλα, εκείνος καθόταν σε μια άλλη,
που ήταν ειδικά φτιαγμένη.
Τα φώτα ήταν χαμηλά.
Αναμμένα, αλλά πολύ χαμηλά.
Ο Χάιμε ξεκινούσε με ασκήσεις χαλάρωσης.
"Κατέβα τη μεγάλη σκάλα.
Δέκα, εννέα", και τα λοιπά.
Όταν οι ακόλουθοι χαλάρωναν,
άρχιζε να τους κάνει ερωτήσεις…
και ηχογραφούσε τις απαντήσεις.
Ο Χάιμε βρίσκει τα αδύναμα σημεία όλων των ακολούθων του.
Από παλιά ψυχικά τραύματα ως σημερινές ανασφάλειες.
Ό,τι κι αν σε απασχολούσε… Πάντα του τα έλεγες όλα.
Καθώς τα μέλη καθαρίζουν το μυαλό τους,
ο Χάιμε συλλέγει πληροφορίες.
Και ως και 100 δολάρια ανά συνεδρία.
Η πραγματική ανταμοιβή είναι ότι έχει το πλεονέκτημα.
Όλοι φοβούνταν να είναι ειλικρινείς ο ένας με τον άλλον.
Ήξερες ότι ο άλλος θα πήγαινε να του τα πει.
Το ήξερες.
Όλοι κάρφωναν ο ένας τον άλλο για την έγκριση του γκουρού.
Πολύ δράμα,
αλλά όλα για έναν μεγαλύτερο σκοπό.
Οι άνθρωποι πρέπει να είναι διαιρεμένοι για να μπορείς να τους ελέγξεις.
Κάνοντας αυτό,
οι ακόλουθοί σου πλέον είναι απομονωμένοι και απόλυτα υπό τον έλεγχό σου.
Αλλά αν δεν προσέξεις,
ακόμα και τα καλύτερα συστήματα χαλάνε.
Πώς ενισχύεις το πρόγραμμα ελέγχου σκέψης πριν να είναι πολύ αργά;
ΤΑΚΤΙΚΗ ΜΟΝΟΠΩΛΗΣΕ ΟΛΕΣ ΤΙΣ ΠΛΗΡΟΦΟΡΙΕΣ
Καθώς προχωράς στην καριέρα σου ως αρχηγός,
κάποια γίνονται πιο εύκολα.
Όταν φτάσεις σε ένα σημείο όπου το μυαλό των ακολούθων σου
είναι ουσιαστικά σούπα,
είναι απόλυτα έτοιμοι
να τους ταΐσεις όσα θες να τους πεις.
Για να διατηρήσεις τη δύναμή σου, δεν πρέπει να εφησυχάζεις.
Αρκεί ένας για να φυτέψει μια ιδέα που θα διαδοθεί.
Όταν οι άνθρωποι μιλάνε μεταξύ τους, τότε αρχίζει να βγαίνει η αλήθεια.
Για να εξαφανίσει το πρόβλημα,
ο Χάιμε φρόντιζε κάθε πληροφορία να πηγάζει από εκείνον.
Ο Χάιμε ήταν πολύ καλός στο να διαχωρίζει
και να δίνει πληροφορίες σε κάποιους και σε άλλους όχι.
Ήξερε να κρύβει πράγματα.
Κανείς δεν ήξερε τι συνέβαινε πίσω από την κλειστή του πόρτα.
Μάλιστα έβαλε δύο πόρτες για απομόνωση και προστασία.
Και κανείς δεν ρώτησε, ποτέ δεν υποθέσαμε ότι συνέβαινε κάτι κακό.
Αλλά μια μέρα το 2006
ένα σοκαριστικό μέιλ φτάνει στα εισερχόμενα όλων των μελών.
Είναι από πρώην υψηλά ιστάμενο μέλος της Μπούνταφιλντ
που πρόσφατα έφυγε χωρίς εξήγηση.
Περιέχει μεγάλη λίστα βαριών κατηγοριών ενάντια στον γκουρού.
Ότι είπε ψέματα για το παρελθόν του
και τη μεταφυσική του εκπαίδευση.
Τον κατηγορεί για φοροδιαφυγή
και ακραία συναισθηματική χειραγώγηση,
καθώς και για βιασμούς κατ' εξακολούθηση.
Η ομάδα πίστευε ότι απείχε από το σεξ, επειδή έτσι παρουσιαζόταν.
Οι κατηγορίες του μέιλ προκαλούν χάος στην Μπούνταφιλντ.
Μυστικά που παρέμεναν κρυφά επί χρόνια αποκαλύπτονται.
Εγώ είχα ερωτική σχέση μαζί του.
Αυτό συνέβαινε επί περίπου 20 χρόνια, κι εμείς δεν το ξέραμε.
Όταν είπα ότι δεν ήθελα πια να κάνω σεξ μαζί του,
απάντησε "Ίσως δεν χρειάζεται να μένεις πια εδώ.
Ίσως δεν σε βοηθάει πια".
Σαν να απειλείσαι με αφορισμό.
Δεν ήθελα να πληρώσω αυτό το τίμημα. Τι θα έκανα; Πού θα πήγαινα;
Είναι ο δρόμος μου.
Σύντομα θα μιλούσαν κι άλλοι.
Είπε ότι είχε σχεδιάσει να κάνει σεξ μαζί μου χρόνια πριν γίνει.
Δεν ήταν υγιής σχέση,
απλώς ικανοποιούνταν ο ίδιος. Αυτή ήταν η υπηρεσία μου.
Του είχα υποσχεθεί να μην το πω ποτέ.
Μέρες μετά το σοκαριστικό μέιλ,
ο Χάιμε καλεί τους ακολούθους του και αρνείται κάθε παράπτωμα.
Τώρα όμως που άνοιξαν οι πύλες,
η επιρροή του αρχίζει να μειώνεται.
Όταν καταλάβαμε την έκταση,
μπορέσαμε να μιλήσουμε για πράγματα που δεν αναφέραμε πριν.
Αυτό ήταν το όριό μου.
Εκείνος χειραγωγούσε τους πάντες γύρω του.
Κι εγώ είπα "Τελείωσα.
Τελείωσα".
Μετά από πάνω από 20 χρόνια χρήσης του οδηγού για να ελέγχει το μυαλό
και να ικανοποιεί τις επιθυμίες του,
το τείχος πληροφοριών του κατέρρευσε.
Οι ακόλουθοί του κατάλαβαν ότι τους κορόιδευε εξαρχής.
Κανείς δεν διαφωτίστηκε ποτέ.
Κανείς δεν έφτασε στο τέρμα, μόνο εκείνος.
Είχαμε περίπου 120 μέλη,
και μέσα σε έξι μήνες
η ομάδα διαλύθηκε.
Αν ανησυχείς ότι οι ακόλουθοί σου θα προχωρήσουν και θα σε ξεχάσουν,
μη φοβάσαι.
Σου αφήνουν σημάδια.
Πώς να εμπιστευτώ τον εαυτό μου όταν πίστεψα απόλυτα εκείνον;
Μια επιτυχημένη εκστρατεία ελέγχου μυαλού σε κάνει αρχηγό αίρεσης για καιρό.
Αν τελικώς όμως δεν θες να πετυχαίνεις μόνο ηθικές νίκες,
υποσχέσου κάτι μεγαλύτερο από τη δική σου θεϊκή σοφία.
Δείξε ότι πραγματοποιείς όσα υπόσχεσαι.
Ξέρω τον τέλειο δάσκαλο.
Είμαστε τώρα πολύ προγραμματισμένοι να αποδεχόμαστε εύκολα τον θάνατο.
Υπάρχουν όμως εναλλακτικές.
Υποτιτλισμός: Μαριλένα Τζοβάνη